《坡亭八景 其一 西山爽气》
明代·易奇际

共钓淩波去，西山欲拄颐。选山擎蕊榜，招隐忆芝眉。

山气佳仍淡，晴岚出愈奇。凭虚堪独赏，点抹未成诗。

作者简介：明末清初广东新会人，字开伍。性清介，事母以孝闻。登崇祯乡荐，乱后即绝意禄仕。研究性命之旨，讲学授徒，以克己为要、主静为宗。卒年六十三，门人私谥文哲。有《逸纪》、《书诗传解》、《拂剑草》、《侨梧集》、《吾豫漫笔》等。